CELEX: C2004/300/98
Language: da
Date: 2004-12-04 00:00:00
Title: Sag T-408/04: Sag anlagt den 4. oktober 2004 af Anke Kröppelin mod Rådet for Den Europæiske Union

4.12.2004   
            
            
               DA
            
            
               Den Europæiske Unions Tidende
            
            
               C 300/50
            
         Sag anlagt den 4. oktober 2004 af Anke Kröppelin mod Rådet for Den Europæiske Union
   (Sag T-408/04)
   (2004/C 300/98)
   Processprog: fransk
   Ved De Europæiske Fællesskabers Ret i Første Instans er der den 4. oktober 2004 anlagt sag mod Rådet for Den Europæiske Union af Anke Kröppelin, Bruxelles, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Rådets afgørelse om afslag på at tildele sagsøgeren udlandstillæg og afledte rettigheder fra hendes indtræden i tjenesten den 1. november 2003.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren var inden sin tiltrædelse ved Rådet ansat på delstaten Mecklenburg-Vorpommerns kontor i Bruxelles. I denne sag anfægter hun afgørelsen om afslaget på at tildele hende udlandstilæg.
   Til støtte for søgsmålet har sagsøgeren gjort gældende, at artikel 4, stk. 1, litra a), i vedtægtens bilag VII er tilsidesat, idet Rådet ikke har anerkendt, at hun gjorde tjeneste for en anden stat. Sagsøgeren har desuden anført, at der er sket tilsidesættelse af princippet om ligebehandling og om forbud mod forskelsbehandling.